Wespe

**Sd. Kfz. 124 ''Wespe*** ([[tysk]] for «[[Stikkevepser|veps]]»), også kjent som ***Leichte Feldhaubitze 18/2 auf Fahrgestell Panzerkampfwagen II (Sf.)***, var et [[Nazi-Tyskland|tysk]] [[selvdrevet artilleri]], utviklet og brukt under [[andre verdenskrig]]. Den ble basert på et modifisert [[Panzer II]]-[[chassis]]. 

==Utvikling==
I 1940, under [[slaget om Frankrike]], ble det tydelig at mellomstridsvognen til de tyske styrkene, [[Panzer II]], ikke passet som en [[hovedstridsvogn]]. På tross av å være mekanisk pålitelig var den underbevæpnet og for lite pansret. Chassiset derimot viste seg å være brukbar for å gi mobilitet til [[10,5 cm leFH 18|10,5 cm]] [[felthaubits]]en. Eksisterende chassis ble omgjort til selvdrevne artillerikjøretøy, slik som det ble gjort med [[Marder II]], som var en konvertering designet for å gi mobilitet til [[PaK 40/7,5 cm]] antistridsvognkanon.

*Wespe*s design ble gjort av [[Alkett]], og ble basert på [[Panzer II]] *Ausf. F*-[[chassis]]. Alkett hadde tidligere arbeidet med [[Alfred Becker]] for å konvertere erobrede franske panserkjøretøy til selvdrevne artilleristykker. Blant andre modifikasjoner til Panzer II ble motoren flyttet fremover, og chassiset ble litt forlenget for å gi nok plass til den bakmonterte [[10,5 cm leFH 18]] haubitsen. Overbygget var lett pansret, med 10 mm panser (nok til å beskytte mot lett ild) og var åpen på toppen og bak. Kjøretøyet ble produsert av [[FAMO]]s [[Ursus (selskap)|Ursusfabrikk]] i [[Warszawa]].

*Wespe* var i produksjon fra februar 1943 til juni 1944, da [[Sovjet|sovjetiske]] styrker nærmet seg grensen. Innen den tid hadde 676 blitt produsert. I tillegg ble 159 modifisert for å tjenestegjøre som mobile artilleriammunisjonbærere.

==Kamphistorie==



*Wespe* opplevde kamphandling først i 1943 på [[Østfronten under andre verdenskrig|Østfronten]]. Den viste seg å være veldig vellykket, og [[Adolf Hitler]] beordret at all produksjon av Panzer II-chassis skulle kun brukes i produksjonen av Wespe; dermed måtte andre prosjekter opphøre, som [[Marder II]].

Kjøretøyene ble allokert til pansrede artilleribataljoner (*Panzerartillerie Abteilungen*) i [[panserdivisjon]]er, sammen med tyngre [[Hummel (kjøretøy)|Hummel]] selvdrevet artilleri. *Wespe* ga større mobilitet i artilleriformasjonene i panserdivisjonene.

*Wespe* var veldig populær blant mannskapene grunnet sin store bevegelighet og store manøvreringsevne.

== Overlevende kjøretøy ==
* Én ved [[Deutsches Panzermuseum]] i [[Münster]] i Tyskland
* Én ved [[Musée des Blindés]] i [[Saumur]]i Frankrike
* Én ved [[Kubinka stridsvognmuseum]] i Russland
* Ved *Musée Mémorial de la Bataille de Normandie* i Bayeux i Frankrike, er en ødelagt Wespe inkludert i et diorama som viser [[slaget om Falaislommen]]. Kjøretøyet på utstilling ble faktisk ødelagt i Falaiselommen i august 1944.
* En kopi, opprinnelig laget for filmen *A Bridge Too Far*, er på ustilling ved [[Auto & Technik Museum Sinsheim]]


== Referanser ==
<references />

== Eksterne lenker ==
* [http://www.achtungpanzer.com/wespe.htm *Achtung Panzer!*] 
* [http://the.shadock.free.fr/Surviving_Panzer_II.pdf *Surviving Panzer II tanks*] - A PDF file presenting the Panzer II tanks (PzKpfw. II, Luchs, Wespe, Marder II tanks) still existing in the world
* [http://www.tanks-encyclopedia.com/ww2/nazi_germany/SdKfz-124_Wespe.php *Tanks Encyclopedia - «Wespe»'']